31.10.2022.
LV
Eiropas Savienības Oficiālais Vēstnesis
C 417 A/3
Informācijas pārvaldības (IP) nodaļa ir atbildīga par: — Eiropola IP stratēģijā izvirzīto mērķu īstenošanu, jo īpaši stiprinot Eiropola kā ES kriminālās informācijas centra informācijas pārvaldības spējas un pastiprinot operatīvā atbalsta informācijas pārvaldības aspektus, — GIS atbalstīšanu viņa uzdevumu izpildē, — Eiropola IP produktu un pakalpojumu koordinēšanu un pārvaldību saskaņā ar uzņēmējdarbības pieprasījumu un organizācijas stratēģiju, — visu Eiropola IP iniciatīvu plānošanu un uzraudzību ciešā sadarbībā ar stratēģiskās plānošanas grupu Pārvaldības direktorātā un C1 IKT portfeļa pārvaldību, — inovāciju veicināšanu dalībvalstu tiesībaizsardzības iestāžu labā, izstrādājot mākslīgā intelekta (MI) rīkus un vienlaicīgi uzlabojot to ētisko izmantošanu, lai MI neietekmētu pamattiesības un privātumu, īstenojot inovāciju novērošanas funkciju un veicinot koordināciju un sinerģiju ar citiem inovācijas partneriem.
Amatpersonas vispārējās atbildības jomas Izpilddirektora uzraudzībā izpilddirektora vietnieki vada attiecīgo direktorātu un saskaņā ar Eiropola regulas 54. un 55. pantu ir atbildīgi par turpmāk norādīto: — atbalsts un palīdzība izpilddirektoram un valdei Eiropola stratēģiskajā attīstībā, sniedzot konsultācijas un nodrošinot ekspertīzi savā atbildības jomā, — atbalsts valdes sēžu sagatavošanai un tās lēmumu īstenošanai, — atbalsts, sagatavojot un īstenojot daudzgadu programmu un gada darba programmu attiecīgajos direktorātos, un ziņošana izpilddirektoram un valdei par to ieviešanu, — direktorāta sanāksmēs pieņemto lēmumu ieviešana direktorāta līmenī, — darbības plānošanas un izpildes pārvaldības uzraudzība direktorātā, — direktorāta vadība, tostarp pārvaldot personālu un budžetu saskaņā ar attiecīgajiem noteikumiem un prasībām, — līderība un virzība darbiniekiem, tiem pildot noteiktos uzdevumus un sasniedzot paredzētos mērķus, — labas sadarbības sekmēšana starp direktorātiem, — stratēģisku attiecību uzturēšana konkrētās noziedzības jomās direktorāta līmenī ar attiecīgiem ārējiem partneriem un ieinteresētajām personām, — vajadzības gadījumā plašsaziņas līdzekļu informēšana par Eiropola sasniegumiem un Eiropola pārstāvēšana ārējās un iekšējās sanāksmēs un konferencēs, — jebkuru citu izpilddirektora uzticēto uzdevumu izpilde.
Neskarot izpilddirektora tiesības noteikt izpilddirektora vietnieka pienākumus un atbildību, amatpersonai cita starpā būs šādi pienākumi: — kā GIS, uzņemoties atbildību par visām IKT/IM iespējām/izstrādnēm Eiropolā un rīkojoties kā organizācijas digitālās transformācijas izmaiņu pārvaldniekam, virzot un vadot Eiropola IM un IKT stratēģiju īstenošanu, — IKT risinājumu nodrošināšanas, inženiertehnisko pakalpojumu, produktu tehniskās vadības un lietojumprogrammu uzturēšanas pārraudzība, — Eiropola, dalībvalstu un trešo pušu saistīto sakaru tīklu un IKT infrastruktūras komponentu projektēšanas, uzstādīšanas un darbības pārraudzība, — IKT pakalpojumu noturības un nepārtrauktības nodrošināšanas pasākumu izstrādes un īstenošanas pārraudzība, reaģēšana uz jebkādiem IKT apdraudējumiem, ievainojamību un incidentiem,